ฮั่งเส็งปิดเช้าลบ 111.10 จุด หลังยอดส่งออกจีนลด
ฮั่งเส็งปิดเช้าลบ 111.10 จุด หลังยอดส่งออกจีนลด
13 ต.ค. 2558

ดัชนีฮั่งเส็งตลาดหุ้นฮ่องกงปิดตลาดเช้าอ่อนตัวลง โดยดัชนีฮั่งเส็งลดลง 111.10 จุด หรือ 0.49% ปิดภาคเช้าที่ 22,619.83 จุด หลังจีนเปิดเผยว่ายอดส่งออกและยอดนำเข้าปรับตัวลดลงในเดือนก.ย.
สำนักงานศุลกากรของจีนเปิดเผยในวันนี้ว่า การส่งออกของจีนในเดือนก.ย.ลดลง 1.1% เมื่อเทียบเป็นรายปี สู่ระดับ 1.3 ล้านล้านหยวน หลังจากที่ร่วงลง 6.1% ในเดือนส.ค. ขณะที่การนำเข้าเดือนก.ย.ร่วงลง 17.7% เมื่อเทียบเป็นรายปี สู่ระดับ 9.24 แสนล้านหยวน ซึ่งเป็นการปรับตัวลงรุนแรงกว่าเดือนส.ค.ที่ลดลง 14.3%
               